امریکا پرزیدنتی جو بایدن امریکانین ایلک "آبرامز" تانک‌لاری‌نین گلن هفته اوکراینایا تحویل وئریله‌جگینی آچیقلاییب.
بایدن و حیات یولداشی جیل بایدن آغ ائوده اوکراینا پرزیدنتی ولودیمیر زلنسکی و حیات یولداشی یلنا زلنسکینی قبول ائدیب‌لر.
اوکراینا خالقی‌نین گؤستردیگی جسارتی تعریفله‌ین بایدن روسیا پرزیدنتی ولادیمیر پوتین‌ین اوکراینانی و ناتو-نو محو ائده بیله‌جگی ایله باغلی فیکیرلرینده یانیلدیغینی دئییب.
بایدن وورغولاییب کی، امریکا متفیق‌لری و طرفداش‌لاری ایله بیرلیکده اوکراینانین اراضی‌سینی گئری آلماق اوچون اینسانی یاردیم و حربی دستک گؤسترمه‌یه داوام ائده‌جک.
اوکراینانین اگمنلیگینه و اراضی بوتؤو‌لوگونه حؤرمت ائدن عدالت‌لی و داوام‌لی باریشی دستکلدیک‌لری مئساژینی تکرارلایان بایدن روسیانین باریشا مانع اولدوغونو و ایسته‌سه بو گون محاربنی بیتیره بیله‌جگینی قئید ائدیب.
جو بایدن روسیانین بونون عوضینه ایران و قوزیی کره-دن داها چوخ سلاح آلماغا چالیشدیغینی مدافعه ائیب.
امریکانین اوکراینایا یئنی 325 میلیون دو‌لارلیق حربی یاردیمینی آچیقلایان بایدن پاکته داها چوخ دؤیوش تجهیزاتی و آوا‌دان‌لیق داخیل اولدوغونو بیلدیریب:
"گلن هفته امریکانین ایلک "آبرامز "تانک‌لاری اوکراینایا چات‌دیریلا‌جاق".
اوکراینانین گله‌جگی چرچیوه‌سینده اصلاحات و مالیه دستکی وئره‌جک‌لرینی آچیقلایان بایدن بو اؤلکه‌نی دستکلمه‌یه داوام ائده‌جک‌لرینی وورغولادی.
زلنسکی ده امریکایا گؤستردیگی کمکه گؤره تشککور ائدیب و محصولدار گؤروش کئچیردیک‌لرینی بیلدیریب.
اوکراینانین ساوونما قابیلیتی‌نین یاخشیلاشدیریلماسی، قیش دؤورونده هاوا هوجومون‌دان مدافعه ایمکان‌لاری‌نین گوجلندیریلمه‌سی و تاخیل صادراتی کیمی مؤوضوع لاردا معین آددیم‌لار اوزرینده راضیلاشدیق‌لارینی ایفاده ائدن زلنسکی باریش فرمولو اوزرینده ایشلمه‌یه داوام ائده‌جک‌لرینی قئید ائدیب.
